Rijeka, 20. studenog 2020.g.

**OBJAVA ZA MEDIJE**

**NEOBIČAN, ALI SVIMA DOSTUPAN:**

**ODRŽAN JE *ONLINE* FESTIVAL SUSJEDSTVA BROD NA KUPI EPK**

 **Pomalo neobičan, ali sasvim u skladu s trenutnom epidemiološkom situacijom, tijekom petka, 20. studenog poslijepodne održan je *online* festival susjedstva Brod na Kupi, jednog od 27 susjedstava Europske prijestolnice kulture, pod nazivom *Na Brodu različitih kultura*.**

Većina programa mogla se pratiti putem Facebook događaja [**Na Brodu različitih kultura**](https://www.facebook.com/events/681921909349969?acontext=%7B%22event_action_history%22%3A%5b%7B%22mechanism%22%3A%22search_results%22%2C%22surface%22%3A%22search%22%7D%5d%7D) kojem semoglo pristupiti pomoću Facebook stranice [**Prirodoslovni muzej Rijeka**](https://www.facebook.com/Prirodoslovni.muzej.Rijeka), a vrlo zanimljivo i poučno predavanje uživo Vedrana Slijepčevića ***Uloga risa u ekosustavu i njegov značaj za čovjeka*** bilo je emitirano putemYouTube kanala[**Prirodoslovni muzej Rijeka**](https://www.youtube.com/channel/UCrJauLJ6r0f1MXXqKcrsZRg/featured). **No, oni koji su programe propustili ili su željni reprize, mogu ih u bilo kojem trenutku pogledati iznova.**Festival susjedstva završio je ***online* kvizom** na Facebook događaju, putem kojeg su zainteresirani mogli ***Otkriti susjedstvo Brod na Kupi***, a koji je za sudjelovanje te večeri imao i nagradu - **ulaznicu u Kaštel Zrinskih u Brodu na Kupi, kojim upravja Prirodoslovni muzej Rijeka, nositelj inicijative ovog susjedstva.**

U digitalnom festivalskom programu susjedstvo Brod na Kupi kroz kratke je filmove predstavilo novi postav, prikazalo stvaranje socijalnih spona u zajednici pod mentorstvom umjetnika, upoznalo gledatelje s intimnim pričama manjina u Slavoniji i educiralo o jednoj od tri velike zvijeri koje nastanjuju uzvisine ovog pograničnog područja.

U realizaciji *online* programa sudjelovali su **djelatnici Prirodoslovnog muzeja Rijeka**, a posebne zahvale za realizaciju programa zaslužili su **OŠ Frana Krste Frankopana iz Broda na Kupi**, njen ravnatelj **Davor Tkalac** te nastavnice **Marija Tonković**, **Jelena Glad** i **Ana Mihelčić Šamec**, zatim Udruga ***Fade in*** i **Željka Kovačević** te **Romski resursni centar Darda** i **Jovica Radosavljević**.

**Europsko susjedstvo Broda na Kupi je** [**Estonski prirodoslovni muzej iz Tallinna**](https://www.loodusmuuseum.ee/en/content/about), s kojim Prirodoslovni muzej Rijeka razvija dobrosusjedsku institucionalnu suradnju.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42